ОБАВЕШТЕЊЕ

I

Министарство просвете, науке и технолошког развоја планира да и за школску 2022/2023. годину обезбеди бесплатне уџбенике за ученике основних школа према следећим категоријама (у загради су наведени неопходни докази о испуњености услова):

1. Ученици из социјално/материјално угрожених породица – примаоци социјалне помоћи (доказ – решење о социјалној помоћи)
2. Ученици који наставу прате по индивидуалном образовном плану - ИОП 1, ИОП2 и ИОП3 (доказ – школска документација)
3. Ученици са сметњама у развоју и инвалидитетом којима су потребни прилагођени уџбеници – увећан фонт, Брајево писмо, електронски формат (доказ – школска документација)
4. Ученици који су у породици треће или свако наредно рођено дете у систему образовања и васпитања (доказ – потврда о својству ученика/студента)
5. Ученици првог и другог разреда који су глуви, а којима су потребни прилагођени уџбеници у електронском формату, са видео садржајима на српском знаковном језику (доказ – школска документација)

Учитељи и одељењске старешине су у обавези да обавесте родитеље ученика, како би родитељи који испуњавају наведене критеријуме на време могли да се пријаве и да доставе потребну документацију.

**РОК ЗА ДОСТАВЉАЊЕ ДОКУМЕНТАЦИЈЕ ЈЕ СРЕДА, 23. МАРТ 2022. ГОДИНЕ.**

**ДОКУМЕНТАЦИЈА СЕ ПРЕДАЈЕ СТРУЧНИМ САРДНИЦИМА.**

Молимо вас да испоштујете наведени рок.

II

Град Београд планира да за школску 2022/2023. годину обезбеди бесплатне уџбенике за ученике првог и другог разреда основне школе за предмете: математика, српски језик, свет око нас и страни језик.

Учитељи првог разреда (будући други разред у школској 2022/2023. год.) су у обавези да обавесте родитеље, како не би ушли у процедуру самосталне куповине уџбеника.

Родитељи будућих првака ће информације добити приликом уписа ученика у први разред за школску 2022/2023. годину, како ни они не би ушли у процедуру самосталне куповине уџбеника.